**Poštovani roditelji,**

**Zaklada „Hrvatska za Djecu“ nudi projekt „Osiguranje školske prehrane djece u osnovnim školama u 9 hrvatskih županija za školsku 2016/17.**

**Prema Projektu sva djeca koja žive u kućanstvu gdje mjesečna primanja po članu kućanstva ne prelaze 2.000 Kn ostvaruju prava na subvenciju.**

**Ukoliko smatrate da vaše dijete ostvaruje pravo na subvenciju morate prikupiti DOKAZNU DOKUMENTACIJU koja ja navedena u čl. 3.4. Ugovora koje će naša županija potpisati sa Zakladom i potpisati potrebne IZJAVE koje se nalaze na WEB STRANICI ŠKOLE os-bmarkovica-ravna.gora.skole.hr**

**Rok za predaju potrebite dokumentacije je 15.09.2016. svom razredniku.**

**Ukoliko vam je potrebna pomoć obratite se svom razredniku.**

**Ravnateljica škole: mr.sc.Nataša Možgon Kauzlarić**

**3.4.** Dokazna dokumentacija koju roditelji (odnosno zakonski skrbnici, posvojitelji ili udomitelji) moraju dostaviti:

1. tiskana ili elektronička preslika Djetetovog Rodnog lista (ne može biti starija od šest mjeseci) kad dijete živi s roditeljima, tj. preslika Rješenja o skrbništvu (donosi nadležni CZSS ili nadležni sud) kad dijete živi kod zakonskog skrbnika, tj. preslika Rješenja o posvojiteljstvu (donosi nadležni CZSS), tj. preslika Odluke nadležnog CZZS ili Odluke nadležnog suda u izvanparničnom postupku kad dijete živi kod udomitelja (donosi nadležni CZSS ili nadležni sud), a pri čemu elektronička preslika podrazumijeva ispis iz sustava e-građani;
2. tiskana ili elektronička preslika Domovnice (može biti starija od šest mjeseci) za Dijete i/ili jednog od roditelja (odnosno jednog od zakonskih skrbnika, posvojitelja ili udomitelja) hrvatskog državljanina, a pri čemu elektronička preslika podrazumijeva ispis iz sustava e-građani;

3. izjava pod materijalnom i kaznenom odgovornošću o sastavu zajedničkog kućanstva u kojem živi Dijete, koju potpisuje jedan od roditelja (odnosno jedan od zakonskih skrbnika, posvojitelja ili udomitelja); NA WEB STRANICI ŠKOLE

4. potvrda o nezaposlenosti i trajanju nezaposlenosti za one članove zajedničkog kućanstva koji su nezaposleni (izdaje Hrvatski zavod za zapošljavanje);

5. potvrda o visini mirovine (sa zaštitnim i drugim dodacima na mirovinu), odnosno naknade mirovine ostvarene u prethodnoj kalendarskoj godini, za one članove zajedničkog kućanstva koji su umirovljenici, odnosno koji ostvaruju naknadu mirovine (izdaje Hrvatski zavod za mirovinsko osiguranje prema mjestu prebivališta);

6.izjava pod punom materijalnom i kaznenom odgovornošću *o visini ostvarenih neto*

*dohodaka i drugih dohodaka za razdoblje 01.01.2016.-31.08.2016*. za svakog pojedinog člana zajedničkog kućanstva starijeg od 15 (petnaest) godina,zajedno sa svim dostupnim dokazima takvih dohodaka (npr. platne liste, IP obrasci, potvrde poslodavca,potvrde Hrvatskog zavoda za mirovinsko osiguranje, potvrde Hrvatskog zavoda za zdravstveno osiguranje)(izjavu potpisuju svi članovi zajedničkog kućanstva stariji od petnaest godina); IZJAVA NA WEB STRANICI ŠKOLE

7.potvrda o visini isplaćene naknade plaće za bolovanje te rodiljnih i roditeljskih potpora u tijeku prethodne kalendarske godine za one članove zajedničkog kućanstva koji su ostvarili prihod po osnovi naknade plaće za bolovanje od HZZO te rodiljnih i roditeljskih potpora (izdaje Hrvatski zavod za zdravstveno osiguranje prema mjestu prebivališta);

8. izjava pod punom materijalnom i kaznenom odgovornošću kojom se potvrđuje da obitelj u kojoj živi Dijete nije ostvarila potporu od Zaklade za fizičke osobe u svrhu pokrića troškova školske prehrane za dijete/djecu za školsku godinu 2016./2017., a koju izjavu potpisuje jedan od roditelja (odnosno jedan od zakonskih skrbnika, posvojitelja ili udomitelja); NA WEB STRANICI ŠKOLE

9.izjava pod punom materijalnom i kaznenom odgovornošću kojom se potvrđuje da Dijete i/ilijedan od njegovih roditelja(odnosno jedan od zakonskih skrbnika, posvojitelja ili udomitelja) za Dijete, nije prethodno ili istovremeno po nekoj drugoj osnovi iz bilo kojeg drugog izvora ostvarilo/o pokriće cjelokupnih ili dijela troškova školske prehrane u školskoj godini 2016./2017., a koju izjavu potpisuje jedan od roditelja (odnosno jedan od zakonskih skrbnika, posvojitelja ili udomitelja);

**Zadani obrasci izjava koje se sastavljaju i potpisuju pod punom materijalnom i kaznenom odgovornošću nalaze se na web stranici škole.**